หายใจลำบากไม่สดวกออนล้าตัวสั่นเป็นมา3-4วันแล้วค่ะเป็นๆหายๆไปคลีนิกมาแล้วให้แต่ยามาท่านค่ะช่วงเช้าถึงเที่ยงปกติตกเย็นจะเกิดอาการค่ะ
สวัสดีค่ะ อาการหายใจไม่สะดวก อาจเกิดจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวม-ภาวะกล้ามเนื้อหัวใจขาดเลือดเฉียบพลัน และภาวะหัวใจวาย-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวลการดูแลตัวเองเบื้องต้นควรงดการออกแรงหนักไปก่อน อยู่ในที่ที่อากาศถ่ายเทดีหากเหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะ